KOMMISSIONENS FORORDNING (EF) Nr. 1542/1999

af 14. juli 1999

om fastsættelse for produktionsåret 1997/98 af den faktiske olivenolieproduktion samt af beløbet for enhedsstøtten til produktionen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1638/98(2),

under henvisning til forordning (EF) nr. 1638/98, særlig artikel 3, stk. 1, og

ud fra følgende betragtninger:

(1) Ved forordning (EF) nr. 1638/98 blev der fra den 1. november 1998 foretaget omfattende ændringer af den fælles markedsordning for fedtstoffer; specielt blev støtteordningen for olivenolieproduktion ændret; det er for at sikre en harmonisk overgang fra ordningerne før til ordningerne efter den 1. november 1998 nødvendigt at fastsætte bestemmelser for produktionsstøtten i produktionsåret 1997/98 med virkning indtil udgangen af nævnte produktionsår;

(2) i artikel 5 i forordning nr. 136/66/EØF var det i den version, der var gældende til den 31. oktober 1998, fastsat, at enhedsbeløbet for produktionsstøtten nedsættes, når den faktiske produktion i et givet produktionsår overstiger den for det pågældende produktionsår fastsatte maksimale garantimængde; de producenter, hvis gennemsnitsproduktion er på mindre end 500 kg olivenolie pr. produktionsår, berøres dog ikke af en sådan nedsættelse;

(3) i artikel 17a i Rådets forordning (EØF) nr. 2261/84(3), senest ændret ved forordning (EF) nr. 1639/98(4), var det i den version, der var gældende til den 31. oktober 1998, fastsat, at der beregnes en anslået produktion for det pågældende produktionsår med henblik på at fastlægge det beløb for enhedsstøtten til produktionen af olivenolie, der kan udbetales som forskud; for produktionsåret 1997/98 blev den anslåede produktion samt det enhedsbeløb for produktionsstøtten, der kan udbetales som forskud, fastsat ved Kommissionens forordning (EF) nr. 2095/98(5);

(4) i henhold til artikel 17a, stk. 3, i forordning (EØF) nr. 2261/84 i den version, der var gældende til den 31. oktober 1998, fastsættes den faktiske produktion, for hvilken retten til støtte er blevet anerkendt, inden otte måneder efter produktionsårets udløb; med henblik herpå meddeler de berørte medlemsstater i henhold til artikel 12a i Kommissionens forordning (EØF) nr. 3061/84(6), senest ændret ved forordning (EF) nr. 2455/97(7), senest den 31. maj efter hvert produktionsår Kommissionen, hvilken mængde der i hver medlemsstat er blevet indrømmet støtte; det fremgår af disse meddelelser, at den mængde, for hvilken der er indrømmet støtte for produktionsåret 1997/98, er lig med 712847 tons i Italien, 2480 tons i Frankrig, 492364 tons i Grækenland, 1147000 tons i Spanien og 39600 tons i Portugal;

(5) det forhold, at medlemsstaterne indrømmer støtte for disse mængder, indebærer, at der er foretaget kontrol i henhold til forordning (EØF) nr. 2261/84 og (EØF) nr. 3061/84; fastsættelsen af den faktiske produktion på basis af de af medlemsstaterne meddelte oplysninger om de mængder, der er indrømmet støtte for, foregriber dog ikke de konklusioner, der kan drages af kontrollen af disse oplysningers nøjagtighed i forbindelse med proceduren for regnskabsafslutning;

(6) endvidere bør enhedsstøttebeløbet for den produktion, der er omhandlet i artikel 5, stk. 1, femte afsnit, litra b), i den til den 31. oktober 1998 gældende version af forordning nr. 136/66/EØF, fastsættes på grundlag af den faktiske produktion;

(7) de i denne forordning fastsatte foranstaltninger er i overensstemmelse med udtatelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

For produktionsåret 1997/98 for olivenolie

- er den faktiske produktion, for hvilken retten til produktionsstøtte er anerkendt, lig med 2394291 tons

- er beløbet for enhedsstøtten til produktionen lig med 80,17 EUR/100 kg.

Artikel 2

Denne forordning træder i kraft på syvendedagen efter offentliggørelsen i De Europoeiske Foellesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. juli 1999.

På Kommissionens vegne

Franz FISCHLER

Medlem af Kommissionen

(1) EFT 172 af 30.9.1966, s. 3025/66.

(2) EFT L 210 af 28.7.1998, s. 32.

(3) EFT L 208 af 3.8.1984, s. 3.

(4) EFT L 210 af 28.7.1998, s. 38.

(5) EFT L 266 af 1.10.1998, s. 62.

(6) EFT L 288 af 1.11.1984, s. 52.

(7) EFT L 340 af 11.12.1997, s. 26.